Visit Site
Recommended byColombia
ఆస్ట్రేలియా విజయానికి చివరి 18 బంతుల్లో 21 పరుగులు అవసరంకాగా.. ఆ జట్టు చేతిలో రెండు వికెట్లే ఉన్నాయి. కానీ.. క్రీజులో అప్పటికే సెటిలైన స్టాయినిస్ ( (52: 65 బంతుల్లో 4x4, 1x6) ఉండటంతో.. భారత్ శిబిరంలో కంగారుల మొదలైంది. కానీ.. ఇన్నింగ్స్ 48వ ఓవర్ వేసిన జస్‌ప్రీత్ బుమ్రా పొదుపుగా బౌలింగ్ చేసి ఒక్క పరుగు మాత్రమే ఇవ్వగా.. తర్వాత ఓవర్ వేసిన షమీ 9 పరుగులిచ్చాడు. దీంతో.. సమీకరణం 6 బంతుల్లో 11 పరుగులుగా మారింది. మరోవైపు షమీ, బుమ్రా ఓవర్ల కోటా ముగిసింది. ఈ దశలో పెద్దగా అనుభవంలేని ఆల్‌రౌండర్ విజయ్ శంకర్‌ చేతికి కెప్టెన్ కోహ్లీ బంతినివ్వగా.. ఒత్తిడిని జయించిన శంకర్ తొలి మూడు బంతుల్లోనే రెండు పరుగులు మాత్రమే ఇచ్చి ఆస్ట్రేలియా చివరి రెండు వికెట్లూ పడగొట్టేశాడు. అయితే.. విజయ్ శంకర్‌ని ఆఖరి ఓవర్‌లో బౌలింగ్ చేయించాలని తనకి మాజీ కెప్టెన్ మహేంద్రసింగ్ ధోని, వైస్ ‌కెప్టెన్ రోహిత్ శర్మ సలహా ఇచ్చారని మ్యాచ్ అనంతరం కోహ్లీ వెల్లడించాడు.
Vijay shankar, who threw the last over to the 11 run in # viishankar, dropped the highest run-off stoiis in 52. In… https://t.co/cAB9KcY35M
&mdash; Thirunavukarasu (@thiruna18987352) 1551850212000
ఆస్ట్రేలియా విజయానికి చివరి 30 బంతుల్లో 30 పరుగులు చేయాల్సిన దశలో బౌలింగ్ వ్యూహంపై తాను ధోనీ, రోహిత్‌తో చర్చించిన తీరు గురించి కోహ్లీ మాట్లాడుతూ ‘ఇన్నింగ్స్ 46వ ఓవర్‌ని కేదార్ జాదవ్ లేదా విజయ్ శంకర్‌తో వేయించాలని నేను అనుకున్నా. ఇదే విషయమై మహేంద్రసింగ్ ధోని, రోహిత్ శర్మతో కూడా చర్చించాను. కానీ.. ధోనీ ఆఖరి ఓవర్‌ వరకూ విజయ్ శంకర్‌ని పక్కనపెట్టి బుమ్రా, షమీ బౌలింగ్‌ను కొనసాగించాలని చెప్పాడు. అప్పటికి ఆస్ట్రేలియా చేతిలో 4 వికెట్లే ఉండటంతో.. 49వ ఓవర్‌లోపు బుమ్రా, షమీ ఆ వికెట్లు పడగొడితే మ్యాచ్‌పై పట్టు సాధించొచ్చని సలహా ఇచ్చాడు. ఊహించినట్లే 46వ ఓవర్‌లో ఒక పరుగే ఇచ్చిన బుమ్రా రెండు వికెట్లు పడగొట్టి మ్యాచ్‌ను భారత్‌వైపు తిప్పాడు’ అని వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.